Návrh Rozhodnutia Rady o pozícii Spoločenstva v rámci Asociačného výboru EÚ-Čile týkajúcej sa vytvorenia zoznamu rozhodcov, ktorý sa požaduje v článku 185 odsek 2 Dohody o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej





[pic] | KOMISIA EURÓPSKYCH SPOLOČENSTIEV | Brusel, 7.2.2007 KOM(2007) 47 v konečnom znení 2007/0018 (ACC) Návrh ROZHODNUTIA RADY o pozícii Spoločenstva v rámci Asociačného výboru EÚ-Čile týkajúcej sa vytvorenia zoznamu rozhodcov, ktorý sa požaduje v článku 185 odsek 2 Dohody o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej (predložený Komisiou) DÔVODOVÁ SPRÁVA Dohoda o pridružení medzi EÚ a Čile (ďalej len „dohoda“) zahŕňa vo svojej časti IV, Hlava VIII, mechanizmus bilaterálneho urovnávania sporov. Podľa odseku 2 článku 185 tejto dohody vytvorí asociačný výbor zoznam osôb, ktoré sú pripravené byť rozhodcami v rámci postupov bilaterálneho urovnávania sporov. Komisia a čílska vláda sa dohodli na zozname pätnástich osôb ochotných a schopných slúžiť ako rozhodcovia. Ako sa uvádza v dohode, tento zoznam pozostáva z piatich štátnych príslušníkov krajín EÚ, piatich štátnych príslušníkov Čile a piatich štátnych príslušníkov tretej krajiny. Asociačný výbor EÚ-Čile by mal teraz tento zoznam formálne prijať. Navyše sa s cieľom uľahčenia úlohy zabezpečiť, aby zoznam vždy obsahoval pätnásť osôb, navrhuje, aby sa každá aktualizácia zoznamu v budúcnosti prijala po spoločnom písomnom oznámení strán asociačného výboru po tom, čo dosiahnu dohodu. Komisia sa dohodne s čílskou vládou na novom zozname a predtým, než sa zoznam oznámi asociačnému výboru konzultuje s Výborom článku 133. Komisia preto navrhuje, aby Rada prijala v prílohe pripojené rozhodnutie Rady ako spoločnú pozíciu EÚ k navrhovanému rozhodnutiu Asociačného výboru EÚ-Čile. 2007/0018 (ACC) Návrh ROZHODNUTIA RADY o pozícii Spoločenstva v rámci Asociačného výboru EÚ-Čile týkajúcej sa vytvorenia zoznamu rozhodcov, ktorý sa požaduje v článku 185 odsek 2 Dohody o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej články 133 a 300 ods. 2 druhý pododsek, so zreteľom na návrh Komisie[1], keďže: 1. Dohoda o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej, ďalej len dohoda o pridružení, zahŕňa vo svojej časti IV, Hlava VIII, mechanizmus bilaterálneho urovnávania sporov. 2. Článkom 185 ods. 2 dohody o pridružení sa asociačný výbor vyzýva, aby najneskôr do šiestich mesiacov od nadobudnutia platnosti dohody vytvoril zoznam najmenej pätnástich osôb, ktoré sú ochotné a schopné slúžiť ako rozhodcovia. 3. Strany sa dohodli na zozname pätnástich rozhodcov. 4. Podľa článku 185 ods. 2 asociačný výbor zabezpečí, aby zoznam vždy obsahoval pätnásť osôb. Tento zoznam sa môže zmeniť a doplniť každé tri roky. 5. S cieľom uľahčiť aktualizáciu zoznamu rozhodcov by sa mal umožniť jednoduchší postup na základe písomného oznámenia asociačného výboru, ROZHODLA TAKTO: Článok 1 Pozícia, ktorú má Spoločenstvo prijať v rámci asociačného výboru, k vytvoreniu zoznamu rozhodcov, ako sa požaduje v článku 185 odsek 2 Dohody o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej, sa zakladá na návrhu rozhodnutia asociačného výboru priloženého k tomuto rozhodnutiu. Článok 2 Komisia sa bude na účely akejkoľvek budúcej aktualizácie zoznamu rozhodcov prijatého na základe tohto rozhodnutia asociačného výboru usilovať o dohodu s čílskou vládou. Na základe takejto dohody bude Komisia konzultovať s Výborom článku 133 o novom zozname rozhodcov. Článok 1 V Bruseli Za Radu predseda PRÍLOHA NÁVRH ROZHODNUTIA č. .../2006 ASOCIAČNÉHO VÝBORU EÚ-ČILE z... o vytvorení zoznamu rozhodcov, ktorý sa požaduje v článku 185 odsek 2 Dohody o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej ASOCIAČNÁ RADA, so zreteľom na Dohodu o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej, podpísanú 18. novembra 2002 v Bruseli (ďalej len „dohoda o pridružení“), a najmä na jej článok 185 ods. 2, keďže: 6. Dohoda o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej, ďalej len dohoda o pridružení, zahŕňa vo svojej časti IV, Hlava VIII, mechanizmus bilaterálneho urovnávania sporov. 7. Článkom 185 ods. 2 dohody o pridružení sa asociačný výbor vyzýva, aby najneskôr do šiestich mesiacov od nadobudnutia platnosti dohody vytvoril zoznam najmenej pätnástich osôb, ktoré sú ochotné a schopné slúžiť ako rozhodcovia, z ktorých tretina nesmie byť štátnymi príslušníkmi ani jednej zo strán a ktorí sú označení ako predsedovia rozhodcovských porôt. 8. Strany sa dohodli na zozname pätnástich rozhodcov. 9. Podľa článku 185 odsek 2 asociačný výbor zabezpečí, aby zoznam vždy obsahoval pätnásť osôb. Tento zoznam sa môže zmeniť a doplniť každé tri roky. 10. S cieľom uľahčiť akúkoľvek budúcu aktualizáciu zoznamu, strany písomne oznámia ich vzájomnú dohodu v tomto smere asociačnému výboru, ROZHODLA TAKTO: Článok 1 Strany prijímajú zoznam pätnástich rozhodcov priložený k tomuto rozhodnutiu. Článok 2 Zoznam priložený k tomuto rozhodnutiu by mal vždy obsahovať pätnásť rozhodcov. Na tento účel sa zoznam aktualizuje vzájomnou dohodou medzi stranami a jednoduchým písomným oznámením asociačnému výboru. Článok 3 Toto rozhodnutie nadobúda účinnosť dňom jeho prijatia. V... dňa Za asociačný výbor predseda Mechanizmus urovnávania sporov medzi Čile a EÚ Zoznam rozhodcov Rozhodcovia Čile:Osvaldo Rosales Eliel Hasson Sebastian Saez Ernesto Tironi Carlos Eugenie Jorquiera Rozhodcovia EÚ: Claus Dieter Ehlerman Jacques Bourgeois Claudio Dordi Peter Kleen Ramon Torrent Macau Rozhodcovia tretích krajín: Miguel Rodriguez Mendoza (Venezuela) Germain Denis (Kanada) Florentino Feliciano (Filipíny) Bill Davey (Spojené štáty) Crawford Falconer (Nový Zéland) [1] Ú. v. EÚ C […], […], s. […].